text: Tog kørte ind i væltet træ
  26 august 2013 kl. 06.41
  Fronten på et tog fra Nord-Ostsee-Bahn blev stærkt beskadiget, da toget søndag eftermiddag ramte et væltet træ på strækningen mellem Heide og Itzehoe. Ingen personer kom til skade ved sammenstødet.
  Der var 21 passagerer i toget. De blev fragtet videre ved busser.
  Hele den to-sporede stræking fra Hamborg og Westerland var spærret i to timer.
  Tysk politi fortæller ikke, hvorfor træet var væltet. Toget ramte kronen på det væltede træ.
  